CELEX: 22014A0401(01)
Language: mt
Date: 2014-03-10 00:00:00
Title: Ftehim fil-forma ta' Skambju ta' Ittri bejn l-Unjoni Ewropea u r-Repubblika Ċentru-Afrikana dwar l-istatus fir-Repubblika Ċentru-Afrikana tal-operazzjoni militari tal-Unjoni Ewropea fir-Repubblika Ċentru-Afrikana (EUFOR RCA)

1.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 98/3
            
         FTEHIM
   fil-forma ta' Skambju ta' Ittri bejn l-Unjoni Ewropea u r-Repubblika Ċentru-Afrikana dwar l-istatus fir-Repubblika Ċentru-Afrikana tal-operazzjoni militari tal-Unjoni Ewropea fir-Repubblika Ċentru-Afrikana (EUFOR RCA)
   A.   Ittra mill-Unjoni Ewropea
   Brussell, 10 ta’ Marzu 2014
   H.E. Ms Catherine Samba-Panza
   Chef d'État de la transition
   Repubblika Ċentru-Afrikana
   Eċċellenza,
   Wara l-adozzjoni tar-Riżoluzzjoni 2134 (2014) mill-Kunsill tas-Sigurtà tan-Nazzjonijiet Uniti, l-Unjoni Ewropea ser timmobilizza f'qasir żmien operazzjoni militari fir-Repubblika Ċentru-Afrikana (EUFOR RCA) bil-ħsieb li tikkontribwixxi għall-istabbiliment ta' ambjent sigur f'pajjiżek.
   Kif tiftakar, fis-16 ta' April 2008, ir-Repubblika Ċentru-Afrikana kienet ikkonkludiet Ftehim dwar l-istatus tal-operazzjoni militari tal-Unjoni Ewropea mobilizzata fiċ-Ċad u fir-Repubblika Ċentru-Afrikana (EUFOR Tchad/RCA) b'applikazzjoni tar-Riżoluzzjoni 1778 (2007) tal-Kunsill tas-Sigurtà tan-Nazzjonijiet Uniti.
   Id-dispożizzjonijiet ta' dak il-Ftehim, li sa mid-data tat-tluq tal-aħħar element tal-EUFOR Tchad/RCA ma għadux fis-seħħ, huma madankollu perfettament adatti għall-ħtiġijiet tal-operazzjoni militari tal-Unjoni Ewropea li ser tiġi mobilizzata fir-Repubblika Ċentru-Afrikana.
   Għalhekk, qed nipproponilek li d-dispożizzjonijiet kollha ta' dak il-Ftehim (Artikoli 1 sa 19) isiru applikabbli għall-EUFOR RCA, bil-ftehim li:
   
               —
            
            
               kull referenza għall-EUFOR fl-artikoli msemmija titqies bħala referenza għall-EUFOR RCA;
            
         
               —
            
            
               il-mezzi tat-trasport imsemmija fl-Artikoli 1(3)(a), 3(2) u 4(3) jitqiesu li jinkludu l-mezzi tat-trasport li jappartjenu għall-kontinġenti nazzjonali tal-EUFOR RCA, iżda wkoll dawk mikrijin mill-EUFOR RCA;
            
         
               —
            
            
               ir-referenza għar-Riżoluzzjoni 1778 (2007) tal-Kunsill tas-Sigurtà tan-Nazzjonijiet Uniti tal-25 ta' Settembru 2007 fl-Artikolu 1(3)(b) tinftiehem bħala r-referenza għar-Riżoluzzjoni 2134 (2014) tal-Kunsill tas-Sigurtà tan-Nazzjonijiet Uniti tat-28 ta' Jannar 2014.
            
         Jekk jogħġbok infurmani jekk taqbilx ma' dawn il-proposti. Fil-każ ta' tweġiba pożittiva min-naħa tiegħek, din l-ittra, flimkien mat-tweġiba tiegħek, tkun tikkosistwixxi ftehim internazzjonali legalment vinkolanti bejn ir-Repubblika Ċentru-Afrikana u l-Unjoni Ewropea dwar l-istatus tal-EUFOR RCA, li għandu jidħol fis-seħħ fid-data li fiha tasal l-ittra ta' tweġiba tiegħek.
   Nassigurak, Sinjura, mill-ikbar stima li għandi lejk.
   
      
         Għall-Unjoni Ewropea
      
      C. ASHTON
      
         
   
   B.   Ittra tar-Repubblika Ċentru-Afrikana
   Catherine Ashton
   Rappreżentant Għoli tal-Unjoni għall-Affarijiet Barranin u l-Politika ta' Sigurtà
   Sinjura Rappreżentant Għoli,
   Nirringrazzjak tal-ittra tiegħek tal-10 ta’ Marzu 2014 dwar il-mobilizzazzjoni ta' operazzjoni militari tal-Unjoni Ewropea fir-Repubblika Ċentru-Afrikana li taqra hekk:
   “Wara l-adozzjoni tar-Riżoluzzjoni 2134 (2014) mill-Kunsill tas-Sigurtà tan-Nazzjonijiet Uniti, l-Unjoni Ewropea ser timmobilizza f'qasir żmien operazzjoni militari fir-Repubblika Ċentru-Afrikana (EUFOR RCA) bil-ħsieb li tikkontribwixxi għall-istabbiliment ta' ambjent sigur f'pajjiżek.
   Kif tiftakar, fis-16 ta' April 2008, ir-Repubblika Ċentru-Afrikana kienet ikkonkludiet Ftehim dwar l-istatus tal-operazzjoni militari tal-Unjoni Ewropea mobilizzata fiċ-Ċad u fir-Repubblika Ċentru-Afrikana (EUFOR Tchad/RCA) b'applikazzjoni tar-Riżoluzzjoni 1778 (2007) tal-Kunsill tas-Sigurtà tan-Nazzjonijiet Uniti.
   Id-dispożizzjonijiet ta' dak il-Ftehim, li sa mid-data tat-tluq tal-aħħar element tal-EUFOR Tchad/RCA ma għadux fis-seħħ, huma madankollu perfettament adatti għall-ħtiġijiet tal-operazzjoni militari tal-Unjoni Ewropea li ser tiġi mobilizzata fir-Repubblika Ċentru-Afrikana.
   Għalhekk, qed nipproponilek li d-dispożizzjonijiet kollha ta' dak il-Ftehim (Artikoli 1 sa 19) isiru applikabbli għall-EUFOR RCA, bil-ftehim li:
   
               —
            
            
               kull referenza għall-EUFOR fl-artikoli msemmija titqies bħala referenza għall-EUFOR RCA;
            
         
               —
            
            
               il-mezzi tat-trasport imsemmija fl-Artikoli 1(3)(a), 3(2) u 4(3) jitqiesu li jinkludu l-mezzi tat-trasport li jappartjenu għall-kontinġenti nazzjonali tal-EUFOR RCA, iżda wkoll dawk mikrijin mill-EUFOR RCA;
            
         
               —
            
            
               ir-referenza għar-Riżoluzzjoni 1778 (2007) tal-Kunsill tas-Sigurtà tan-Nazzjonijiet Uniti tal-25 ta' Settembru 2007 fl-Artikolu 1(3)(b) tinftiehem bħala r-referenza għar-Riżoluzzjoni 2134 (2014) tal-Kunsill tas-Sigurtà tan-Nazzjonijiet Uniti tat-28 ta' Jannar 2014.
            
         Jekk jogħġbok infurmani jekk taqbilx ma' dawn il-proposti. Fil-każ ta' tweġiba pożittiva min-naħa tiegħek, din l-ittra, flimkien mat-tweġiba tiegħek, tkun tikkosistwixxi ftehim internazzjonali legalment vinkolanti bejn ir-Repubblika Ċentru-Afrikana u l-Unjoni Ewropea dwar l-istatus tal-EUFOR RCA, li għandu jidħol fis-seħħ fid-data li fiha tasal l-ittra ta' tweġiba tiegħek.”
   Għandi l-unur ninfurmak li naqbel mat-termini suġġeriti fl-ittra tiegħek.
   Nassigurak, Sinjura, mill-ikbar stima li għandi lejk.
   
      
         Għar-Repubblika Ċentru-Afrikana
      
      Catherine SAMBA-PANZA